b'\n_START_ARTICLE_\nProtectorat de la Costa d\'Ivori\n_START_PARAGRAPH_\nEl protectorat de la Costa d\'Ivori fou un territori franc\xc3\xa8s de l\'\xc3\x80frica occidental. Sota aquest nom va existir del 1889 a 1893 com entitat separada. Hom pot referir-se tamb\xc3\xa9 als territoris de la Costa d\'Ivori (regne de Sanwi) sota protectorat franc\xc3\xa8s entre 1843 i 1889 tot i que en aquests anys va portar altres noms._NEWLINE_El protectorat es va establir el 1842/1843 i es van fundar els Establiments Francesos de la Costa d\'Or (1843-1859) que fou administrat com a part de la col\xc3\xb2nia de Gor\xc3\xa9e i depend\xc3\xa8ncies. Despr\xc3\xa9s el protectorat va passar a la col\xc3\xb2nia de Costa d\'Ivori-Gabon (1860-1883), sent un territori de la mateixa del 1860 al 1871 (territori de la Costa d\'Ivori) quan va passar a ser administrada per companyies privades i va agafar el nom d\' "Establiments Francesos de la Costa d\'Ivori" (1871-1883). Llavors, amb el mateix nom, va passar a dependre de la col\xc3\xb2nia de Guinea Francesa per\xc3\xb2 va seguir administrat per una companyia privada fins al 1886 quan Fran\xc3\xa7a va agafar la administraci\xc3\xb3 directament d\'aquests establiments. El 1889 es va constituir en entitat separada i fou llavors formalment anomenat Protectorat de la Costa d\'Ivori (nom fins aleshores gen\xc3\xa8ric del territori per\xc3\xb2 no el seu nom concret). El 1893 va ser convertit en la col\xc3\xb2nia de la Costa d\'Ivori._NEWLINE_Pels seus residents, vegeu "Territori de la Costa d\'Ivori".'